CELEX: 62021TN0514
Language: el
Date: 2021-08-21 00:00:00
Title: Υπόθεση T-514/21: Προσφυγή της 21ης Αυγούστου 2021 — Associazione «Terra Mia Amici No Tap» κατά ΕΤΕπ

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/43
            
         
      Προσφυγή της 21ης Αυγούστου 2021 — Associazione «Terra Mia Amici No Tap» κατά ΕΤΕπ
      (Υπόθεση T-514/21)
      (2021/C 431/52)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Associazione «Terra Mia Amici No Tap» (Melendugno, Ιταλία) (εκπρόσωπος: A. Calò, δικηγόρος)
      
         Καθής: Ευρωπαϊκή Τράπεζα Επενδύσεων (ΕΤΕπ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να διαπιστώσει ότι η ΕΤΕπ υπέπεσε σε πταίσμα καθόσον δεν ανταποκρίθηκε στην αίτηση επανεξέτασης που υπέβαλε η προσφεύγουσα ένωση·
               
            
                  —
               
               
                  να υποχρεώσει την ΕΤΕπ να λάβει μέτρο για την ανάκληση των χρηματοδοτήσεων που χορηγήθηκαν στην TAP AG·
               
            
                  —
               
               
                  να καταδικάσει την ΕΤΕπ στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση της Συμβάσεως του Aarhus (1) και του κανονισμού (ΕΚ) 1367/2006 της 6ης Σεπτεμβρίου 2006 (2) (στο εξής: κανονισμός Aarhus).
                  
                              —
                           
                           
                              Συναφώς υποστηρίζεται ότι σύμφωνα με το άρθρο 10, παράγραφος 1, του κανονισμού Aarhus, «[ο]ιαδήποτε μη κυβερνητική οργάνωση η οποία πληροί τα κριτήρια του άρθρου 11 δικαιούται να ζητήσει εσωτερική επανεξέταση από το όργανο ή τον οργανισμό της Κοινότητας που εξέδωσε διοικητική πράξη δυνάμει του δικαίου του περιβάλλοντος ή, σε περίπτωση προβαλλόμενης διοικητικής παράλειψης, θα έπρεπε να είχε εκδώσει την πράξη αυτή». Εν προκειμένω, η ΕΤΕπ όφειλε να έχει απαντήσει εντός των προθεσμιών του άρθρου 10 του εν λόγω κανονισμού, πράγμα το οποίο δεν θέλησε να πράξει.
                           
                        
            
                  2.
               
               
                  Με τον δεύτερο λόγο προβάλλεται παράβαση του σημείου 36 της δήλωσης της ΕΤΕπ σχετικά με τις περιβαλλοντικές και κοινωνικές αρχές και πρότυπα του έτους 2009.
                  
                              —
                           
                           
                              Συναφώς υποστηρίζεται ότι το σημείο 36 προβλέπει ότι η ΕΤΕπ απαιτεί όλα τα έργα που χρηματοδοτούνται από αυτήν να συμμορφώνονται τουλάχιστον με:
                              
                                          —
                                       
                                       
                                          την ισχύουσα εθνική περιβαλλοντική νομοθεσία·
                                       
                                    
                                          —
                                       
                                       
                                          την ισχύουσα περιβαλλοντική νομοθεσία της Ένωσης, μεταξύ άλλων την οδηγία 2014/52/ΕΕ [του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2011/92/ΕΕ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον] και τις οδηγίες για την προστασία της φύσης καθώς και τις τομεακές και τις «οριζόντιες» οδηγίες·
                                       
                                    
                        
                              —
                           
                           
                              τις αρχές και τις απαιτήσεις των διεθνών συμβάσεων που έχουν ενσωματωθεί στο δίκαιο της Ένωσης και αφορούν το περιβάλλον.
                              Στην προκειμένη περίπτωση, κανένα από τα ανωτέρω σημεία δεν έχει τηρηθεί.
                              Πράγματι, προκύπτουν οι ακόλουθες παραβάσεις:
                              
                                          α.
                                       
                                       
                                          
                                             της περιβαλλοντικής νομοθεσίας της Ένωσης και ιδίως:
                                          
                                                      α.I
                                                   
                                                   
                                                      της αιτιολογικής σκέψης 36 σε συνδυασμό με τις διατάξεις των άρθρων 4 και 14 του κανονισμού ΕΕ 347/2013 (3) (μη ανάλυση της σχέσης κόστους-οφέλους)·
                                                   
                                                
                                                      α.II
                                                   
                                                   
                                                      της αιτιολογικής σκέψης 31 του κανονισμού 347/2013 σε συνδυασμό με τις διατάξεις του άρθρου 5, παράγραφος 1, και του παραρτήματος IV, υποσημείωση 1, της οδηγίας 2011/92/ΕΕ (4) (εξωτερικές σωρευτικές επιπτώσεις)·
                                                   
                                                
                                                      α.III
                                                   
                                                   
                                                      της αιτιολογικής σκέψης 31 του κανονισμού 347/2013, σε συνδυασμό με τις διατάξεις του άρθρου 5, παράγραφος 1, και του παραρτήματος IV, υποσημείωση 1, της οδηγίας 2011/92/ΕΕ (εσωτερικές σωρευτικές επιπτώσεις) — απαγόρευση της πρακτικής του κατακερματισμού («salami slicing»)·
                                                   
                                                
                                                      α.IV
                                                   
                                                   
                                                      του άρθρου 2, παράγραφος 1, της οδηγίας 2011/92/UE, του άρθρου 6, παράγραφοι 3 και 4, της οδηγίας για τους οικοτόπους·
                                                   
                                                
                                                      α.V
                                                   
                                                   
                                                      του άρθρου 4, παράγραφος 4, της οδηγίας 2009/147 (5), της οδηγίας για τα πτηνά·
                                                   
                                                
                                                      α.VI
                                                   
                                                   
                                                      της αιτιολογικής σκέψης 30 σε συνδυασμό με τις διατάξεις του άρθρου 9 του κανονισμού 1367/2006 και του άρθρου 6 της οδηγίας 2014/52/ΕΕ (διαφάνεια και συμμετοχή)·
                                                   
                                                
                                                      α.VII
                                                   
                                                   
                                                      της αιτιολογικής σκέψης 28 σε συνδυασμό με τις διατάξεις του άρθρου 7 του κανονισμού 347/2013 (νομοθεσία για τους οικοτόπους)·
                                                   
                                                
                                                      α.VIII
                                                   
                                                   
                                                      παράβαση του άρθρου 191, παράγραφος 1, ΣΛΕΕ, σε συνδυασμό με παράβαση της δήλωσης της ΕΤΕπ σχετικά με περιβαλλοντικές και κοινωνικές αρχές και πρότυπα, η οποία εγκρίθηκε από το διοικητικό συμβούλιο στις 3 Φεβρουαρίου 2009.
                                                   
                                                
                                    
                                          β.
                                       
                                       
                                          
                                             της ιταλικής νομοθεσίας και ιδίως:
                                          
                                                      β.I
                                                   
                                                   
                                                      του νομοθετικού διατάγματος 42/2004 που μεταφέρει στο εθνικό δίκαιο τη σύμβαση του τοπίου, άρθρο 26·
                                                   
                                                
                                                      β.II
                                                   
                                                   
                                                      του νομοθετικού διατάγματος 42/2004 που μεταφέρει στο εθνικό δίκαιο τη σύμβαση του τοπίου, άρθρο 146·
                                                   
                                                
                                                      β.III
                                                   
                                                   
                                                      του άρθρου 14-ter του νόμου αριθ. 241 της 7ης Αυγούστου 1990, διάσκεψη των υπηρεσιών·
                                                   
                                                
                                                      β.IV
                                                   
                                                   
                                                      της διατάξεως A57 της υπουργικής απόφασης περί περιβαλλοντικής συμβατότητας 223/14 ·
                                                   
                                                
                                                      β.V
                                                   
                                                   
                                                      του νομοθετικού διατάγματος 152/06, μη επιβολή κυρώσεων·
                                                   
                                                
                                                      β.VI
                                                   
                                                   
                                                      του άρθρου 452-quater του ποινικού κώδικα (περιβαλλοντική καταστροφή).
                                                   
                                                
                                    
                        
            
                  3.
               
               
                  Με τον τρίτο λόγο προβάλλεται παράβαση του κανονισμού 347/2013 του Ευρωπαϊκού Κοινοβουλίου και του Συμβουλίου της 17ης Απριλίου 2013.
                  
                              —
                           
                           
                              Συναφώς υποστηρίζεται ότι στην πράξη ουδεμία κατάλληλη μελέτη πραγματοποιήθηκε για τη σχέση κόστους-οφέλους.
                           
                        
            
         (1)  Σύμβαση για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2005, L 124, σ. 4).
      
         (2)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).
      
         (3)  Κανονισμός (ΕΕ) 347/2013 του Ευρωπαϊκού Κοινοβουλίου και του Συμβουλίου, της 17ης Απριλίου 2013, σχετικά με τις κατευθυντήριες γραμμές για τις διευρωπαϊκές ενεργειακές υποδομές, την κατάργηση της απόφασης αριθ. 1364/2006/ΕΚ και την τροποποίηση των κανονισμών (ΕΚ) αριθ. 713/2009, (ΕΚ) αριθ. 714/2009 και (ΕΚ) αριθ. 715/2009 (ΕΕ 2013, L 115, σ. 39).
      
         (4)  Οδηγία 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ 2012, L 26, σ. 1).
      
         (5)  Οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ 2010, L 20, σ. 7).